60. ΑΠΟΦΑΣΗ ΥΠΟΥΡΓΟΥ  ΕΘΝΙΚΗΣ ΠΑΙΔΕΙΑΣ ΚΑΙ  ΘΡΗΣΚΕΥΜΑΤΩΝ Αριθ. Δ5/8176 της 27 Αυγ./8 Σεπτ. 1993 (ΦΕΚ Β΄ 688) Αναπροσαρμογή παραβόλων τελών κ.λπ. Έχοντας υπόψη: 1.Τις διατάξεις του Α.Ν. 2545/1940 (ΦΕΚ 287/40 τ. Α΄) «περί ιδιωτικών Σχολείων - Φροντιστηρίων και Οικοτροφείων». 2.Την αριθ. 2040910/90 εγκύκλιο του Υπουργού Οικονομικών «περί αναπροσαρμογής παραβόλων, τελών, δικαιωμάτων κ.λπ». 3.Την κοινή Υπουργική απόφαση Δ5/10679/90 (ΦΕΚ 791/90 τ.Β΄) των Υπουργών ΥΠΕΠΘ και Οικονομικών «περί αναπροσαρμογής παραβόλων». 4.Το Π.Δ. 129/92 (ΦΕΚ 65/92 τ.Α΄) «περί περιορισμού συναρμοδιοτήτων κατά την έκδοση υπουργικών αποφάσεων σε θέματα αρμοδιότητας υπουργείων». 5.Την αριθ. Υ.1239/Η/9923/92 (ΦΕΚ 728/92 τ.Β΄) απόφαση «περί αναθέσεως αρμοδιοτήτων στους Υφυπουργούς ΥΠΕΠΘ», αποφασίζουμε: Α.Αναπροσαρμόζουμε τα ποσά των παραβόλων που προβλέπονται από τις παρακάτω διατάξεις του Α.Ν. 2545/40 (ανώτ. αριθ. 9) ως εξής: 1.Της παρ. 2 του άρθρ. 65, για άδεια ίδρυσης φροντιστηρίου, από δραχμ. 3.000 σε δραχμ. 5.000. Σελ. 550,232(γ) Τεύχος 1227-Σελ. 60 2.Της παρ. 3 του άρθρ. 81 σε συνδυασμό με άρθρ. 66 για ανανέωση της άδειας ίδρυσης φροντιστηρίου, από δραχμ. 2.400 σε δραχμ. 4.000. 3.Της παρ. 3 του άρθρ. 65, για άδεια λειτουργίας φροντιστηρίου, από δραχμ. 1.800 σε δραχμ. 3.000. 4.Της παρ. 4 του άρθρ. 66 σε συνδυασμό με την παρ. 3 του άρθρ. 17, για κάθε μέρα εκπρόθεσμης ανανέωσης της άδειας ίδρυσης φροντιστηρίου από δραχμ. 300 σε δραχμ. 1.000. 5.Του άρθρ. 67 για άδεια μεταφοράς φροντιστηρίου σε άλλο οίκημα της ίδιας πόλης από δραχμ. 600 σε δραχμ. 2.000. 6.Των παρ. 5 και 6 του άρθρ. 70 για χορήγηση και ανανέωση άδειας διδασκαλίας από δραχμ. 100 σε δραχμ. 2.000. 7.Των παρ. 2 και 5 άρθρ. 75 για χορήγηση καθώς και ανανέωση διδασκαλίας κατ’ οίκον από δραχμ. 600 σε δραχμ. 2.000. Β.Αναπροσαρμόζουμε τα ποσά των εκπαιδευτικών τελών που προβλέπονται από τις παραπάνω διατάξεις. 1.Του άρθρ. 78 του Α.Ν. 2545/40 για τη χορήγηση άδειας ίδρυσης φροντιστηρίου από δραχμ. 1.000 σε δραχμ. 5.000. 2.Το ποσό εκπαιδευτικών τελών το προβλεπόμενο από την Υπουργική απόφαση Δ5/10679/90 (ΦΕΚ 79/90 τ.Β΄) (ανωτ. αριθ. 57) για τη χορήγηση επάρκειας προσόντων για τη διδασκαλία ξένων γλωσσών στα φροντιστήρια από δραχμ. 500 σε δραχμ. 2.000. Τα αναφερόμενα ποσά θα εισπράττονται από τα Δημόσια Ταμεία και θα εισάγονται στα έσοδα του Κρατικού Προϋπολογισμού. 32.Ζ.α.60 Ιδιωτικά Εκπαιδευτήρια Φροντιστήρια 